b'\n_START_ARTICLE_\nCaterham F1\n_START_SECTION_\n2010\xc2\xa0m. sezonas\n_START_PARAGRAPH_\nEkipa naudojo Cosworth variklius, kaip ir kitos \xc4\xaf Formul\xc4\x99 1 tame pa\xc4\x8diame sezone debiutavusios ekipos\xc2\xa0\xe2\x80\x93 Hispania Racing ir Virgin Racing._NEWLINE_2009\xc2\xa0m. gruod\xc5\xbeio 14 d. komanda patvirtino savo vairuotojus. Tai Jarno Trulli ir Heikki Kovalainen. Pilotu bandytoju buvo paskirtas Fairuz Fauzy i\xc5\xa1 Malaizijos._NEWLINE_2010\xc2\xa0m. lapkri\xc4\x8dio 14 dien\xc4\x85 ekipos vadovas T. Fernandesas paskelb\xc4\x97 apie pasira\xc5\xa1yt\xc4\x85 sutart\xc4\xaf su pirmuoju Lotus lenktynininku, ta\xc4\x8diau atsisak\xc4\x97 j\xc4\xaf \xc4\xafvardinti._NEWLINE_Viso sezono metu ekipa pasirodydavo geriau, nei kitos naujok\xc4\x97s Hispania ir Virgin ekipos. Iki paskutinio sezono Abu Dabio GP ekipa buvo 10 vietoje ir geriausias jos rezultatas buvo 12 Heikki Kovalainen vieta Japonijos lenktyn\xc4\x97se.\n_START_SECTION_\n2011\xc2\xa0m. sezonas\n_START_PARAGRAPH_\n2011 m. sezone ekipoje liko tie patys pilotai, tik pasikeit\xc4\x97 varikli\xc5\xb3 tiek\xc4\x97jas\xc2\xa0\xe2\x80\x93 Cosworth pakeit\xc4\x97 pranc\xc5\xabz\xc5\xb3 kompanija Renault._NEWLINE_Kaip ir pirmais metais, ekipa nepeln\xc4\x97 nei vieno ta\xc5\xa1ko, ta\xc4\x8diau viso sezono metu pasirodydavo geriau u\xc5\xbe kitas naujokes\xc2\xa0\xe2\x80\x93 HRT F1 Team ir Virgin Racing. Ekipa sezon\xc4\x85 baig\xc4\x97 10-oje vietoje.\n_START_SECTION_\n2012\xc2\xa0m. sezonas\n_START_PARAGRAPH_\nPasibaigus 2011\xc2\xa0m. sezonui ekip\xc4\x85 per\xc4\x97m\xc4\x97 Anglijos sportini\xc5\xb3 automobili\xc5\xb3 bendrov\xc4\x97 Caterham Cars, tuo pa\xc4\x8diu ekipos pavadinimas buvo pakeistas \xc4\xaf \xe2\x80\x9eCaterham F1 Team\xe2\x80\x9c._NEWLINE_Naujajam sezonui ekipos lenktynininkai tre\xc4\x8dius metus i\xc5\xa1 eil\xc4\x97s liko tie patys\xc2\xa0\xe2\x80\x93 Heikki Kovalainen ir Jarno Trulli.\n_START_SECTION_\n2013\xc2\xa0m. sezonas\n_START_PARAGRAPH_\n2013 m. sezon\xc4\x85 ekipa prad\xc4\x97jo su naujais lenktynininkais\xc2\xa0\xe2\x80\x93 pranc\xc5\xabzu Charles Pic ir nyderlandie\xc4\x8diu Giedo van der Garde. Eilin\xc4\xaf sezon\xc4\x85 ekipos rezultatai buvo ypa\xc4\x8d prasti, komanda sezon\xc4\x85 baig\xc4\x97 paskutin\xc4\x97.\n_START_SECTION_\n2014\xc2\xa0m. sezonas\n_START_PARAGRAPH_\nDar kart\xc4\x85 savo lenktyninink\xc5\xb3 gretas ekipa atnaujino prie\xc5\xa1 2014 m. sezon\xc4\x85\xc2\xa0\xe2\x80\x93 jai atstovavo \xc5\xa1vedas Marcus Ericsson ir japonas Kamui Kobayashi. \xc5\xa0iais metais ekipa pasiek\xc4\x97 geriausi\xc4\x85 rezultat\xc4\x85 savo istorijoje, kai M. Ericsson Monako GP fini\xc5\xa1avo 11-oje vietoje.'